Turto banko generalinio direktoriaus atlygis nustatomas vadovaujantis Lietuvos Respublikos Vyriausybės 2002 m. rugpjūčio 23 d. nutarimu Nr. 1341 „Dėl valstybės valdomų įmonių vadovų darbo užmokesčio“ (su vėlesniais papildymais ir pakeitimais). Generalinio direktoriaus darbo užmokestį sudaro pareiginė alga, kintamoji dalis ir premija.

Pareiginės algos rėžis nustatomas koeficientu (atsižvelgiant į valstybės įmonės kategoriją), kuris dauginamas iš pareiginės algos (atlyginimo) bazinio dydžio, nustatyto Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme. Konkretų pareiginės algos dydį nustato savininko teises ir pareigas įgyvendinanti institucija - LR finansų ministerija.

Kintamoji dalis priklauso nuo Turto banko pasiektų veiklos rodiklių, nustatytų LR finansų ministerijos, ir nustatoma pasibaigus finansiniams metams ir patvirtinus finansinių ataskaitų rinkinius atsižvelgiant į praėjusiais finansiniais metais pasiektus konkrečius įmonės veiklos rezultatus.

Premiją gali skirti LR finansų ministerija už išskirtinį valstybės įmonės vadovo indėlį įgyvendinant valstybės įmonės tikslus arba pasiektus išskirtinius rezultatus, pasibaigus finansiniams metams ir patvirtinus finansinių ataskaitų rinkinius, iš valstybės įmonės pelno arba iš sutaupytų lėšų, skirtų darbo užmokesčiui. Premijos dydis negali viršyti jo 4 pareiginės algos dydžių.

2023 metams Turto bankui nustatyti šie veiklos vertinami rodikliai:

|  |  |  |  |  |
| --- | --- | --- | --- | --- |
| Eil. Nr. | Rodiklis | Rodiklio planuota reikšmė | Rodiklio faktinė reikšmė | Vertinamo rodiklio lyginamasis svoris mėnesinės algos kintamojoje dalyje |
| 1 | Energetinio efektyvumo didinimas (kWh sumažėjimas), procentais | 10 | 13 | 15 procentų |
| 2 | Vienai darbo vietai tenkančių kv. metrų mažėjimas, procentais | 2,5 (ne daugiau kaip 20,25 kv. metro) | 2,6 | 20 procentų |
| 3 | EBITDA (pelnas prieš palūkanas, mokesčius, nusidėvėjimą ir amortizaciją), mln. Eurų | ne mažiau kaip 4,5 | 6,8 | 15 procentų |